A sad o nevjerojatnoj prijevari
na koju su mnogi nasjeli, kaže policija.
Lažni pozivatelj, pretvarajući se da je policajac,
natjerao je voditelje restorana brze hrane da seksualno napastuju radnice.
Ako ne pristanem na pretragu,
uhitit će me, ostat ću bez posla, ili oboje.
Nekoliko policajaca reklo mi je
da postoji videosnimka ovog događaja.
U 30 godina nisam vidio takvo što.
Tko je to?
Pozivatelj je izveo savršen zločin
jer je posve anoniman.
Seksualni je predator na slobodi,
a telefon još zvoni svaki dan.
NE JAVLJAJ SE NA TELEFON
Iz Floride smo se natrag do Kentuckyja vozili desetak sati.
UMIROVLJENI DETEKTIV
Straga imam tipa koji je izvodio ovo deset godina
i prošao je nekažnjeno iako je počinio prilično grozne zločine.
Svi su dokazi ukazivali na to da je on lažni pozivatelj. Nitko drugi.
Isprva je bilo napeto.
Razgovarali smo o općenitim stvarima.
Duže je vrijeme radio kao zatvorski čuvar u Panama Cityju.
Prije toga je dostavljao plin u jednoj tvrtki.
Doimao se prosječno.
Prosječan tip s ulice.
Čak su i njegovi kolege vjerojatno mislili da je dobar čovjek.
Razgovarali smo o njegovoj obitelji, pitao sam koliko djece ima
i slična beznačajna pitanja.
David Stewart nije bio ono što sam očekivao.
Iznenadilo me kad sam doznao da je oženjen i ima djecu.
Mislio sam da je usamljenik.
Negdje sjedi sam u stanu, usavršava svoju vještinu.
DETEKTIV NAREDNIK
Možda je rekao ženi da radi dokasna.
Možda joj je rekao da radi te večeri.
Jesu li u njemu dvije osobe,
a obitelj ne zna za tu drugu stranu?
Mislim da je Stewart htio biti policajac
više od ičega u životu.
Pohađao je policijsku akademiju.
Bio je opsjednut moći nad ljudima, autoritetom.
Čini se da je mislio da je jedan od nas.
Postalo mu je jasnije kako smo se približavali Kentuckyju.
Zatvorili smo ga i pomislio sam: „O čemu razmišljaš, budalo?
Mislio si da ćeš se izvući s time. Ali sad sjediš ovdje,
daleko od doma i ne znaš nikoga.
Kako je to?”
Stewart je optužen za poticanje na spolni čin.
Možda nije bio u sobi kad su napastovali Louise,
no ako je kupio telefonsku karticu i nazvao,
to je poticanje.
Također je optužen za lažno predstavljanje.
To su ozbiljne optužbe za kaznena djela.
Bio sam zadovoljan. Nalazi se iza rešetaka.
Neće biti novih žrtava.
Bilo je veliko olakšanje što je u zatvoru bila osoba
za koju smo mislili da je pozivatelj i što čeka suđenje.
Nakon nekog vremena
doznao sam da je angažirao uglednog odvjetnika.
Bio je to bizaran slučaj.
ODVJETNIK D. STEWARTA
U 30 godina nisam vidio takvo što.
Nazvao me Davidov brat i zamolio da preuzmem slučaj.
Mislio sam da se netko šali sa mnom
jer sve se navodno događalo preko telefona.
A kad razmislite o tome, bilo bi jako teško
seksualno napastovati nekog preko telefona.
Prvo sam pomislio: „To se ne može izvesti preko telefona.
Prema zakonu to nije moguće.”
URUČIO BUDDY STUMP 8.10.2004.
Jamčevina je bila 500 000 dolara.
JAMČEVINA OD 500 000 DOLARA U GOTOVINI
To je tip koji nikad nije bio optužen za zločin.
Nema ni prometni prekršaj.
Stoga je jamčevina od pola milijuna dolara
bila izuzetno visoka.
Sudac je odredio jamčevinu.
Odredio je iznos od 500 000 dolara
jer ako tip izađe iz pritvora,
a udaljen je 1000 km od svojeg doma,
mogao bi pobjeći ili nešto slično.
Mogao bi napustiti zemlju.
Bilo je bitno da dobijemo jamčevinu koju obitelj može platiti.
Na kraju je smanjena na 100 000 dolara.
Iduće što znam, izašao je uz jamčevinu. Nije više u zatvoru, otišao je.
Ljutilo me što slobodno hoda uokolo,
ali mislio sam: „U redu, samo ti hodaj.
Uživaj, prijatelju, srest ćemo se opet.”
Danas ćemo razgovarati o lažnim pozivima koji su otišli predaleko.
Zapravo, ti su pozivi sadistički i okrutni.
Ja sam Javier Leiva, a ovo je Pretend.
Priče o stvarnim ljudima koji se lažno predstavljaju.
Kad sam počeo istraživati…
VODITELJ PODCASTA
…taj me slučaj šokirao.
A zatim sam doznao da se to ponovilo više od stotinu puta
u 32 države i sve je trajalo duže od deset godina.
Slučaj Louise Ogborn iz Mount Washingtona
privukao je svjetsku pažnju.
Šokantno je bilo koliko je pozivatelj bio okrutan i koliko je daleko išao.
Nevjerojatno koliko je to dugo radio.
Bog zna koliko je neprijavljenih poziva.
Toliko je žrtava prošlo kroz užasne muke.
To znači da ljude nisu upozorili na opasnost od pozivatelja.
Prema mojem istraživanju…
Putovao sam po Americi
i stao bih u različite restorane brze hrane.
Oprezno bih pitao voditelje:
„Jeste li čuli za lažne pozive?”
A oni bi rekli: „Ne, nisam.” To im je bila novost.
Ni danas ljudi ne znaju za to, što pokazuje kako se to moglo događati.
Netko je trebao odgovarati
za sve što se dogodilo tim ljudima.
Tad nisam znala da se to dogodilo negdje drugdje još nekomu.
Voditelj je dobio otkaz…
DEBORAH POZIV 67
…ali nisu ga optužili nizašto.
Taco Bell je franšiza,
stoga sam odlučila tužiti i vlasnika franšize i voditelja.
Bilo je jasno da su se brinuli…
DANIEL DEBORIN BRAT
…zbog tužbe.
Nije ih bilo briga za njezinu dobrobit.
Htjeli su pokazati da je bila sudionica u onome što se dogodilo.
Odvjetnik mi je rekao da će vjerojatno
pokušati uništiti moj ugled.
Koliko sam shvatio, nastojali su dobiti bilješke
s Deborinih terapija i pokazati ih na sudu.
Mislim da je to bio trik kako Deborah ne bi svjedočila.
A ako ona ne svjedoči, ništa od slučaja.
Sudac i drugi odvjetnik na neki su način krivili mene.
Slučaj je odbačen, dijelom zato što
Deborah nije htjela svjedočiti ni odgovarati
na postavljena pitanja.
Nije htjela razgovarati o svemu tome
u prostoriji punoj stranaca.
Bilo mi je neugodno, nisam htjela prolaziti kroz to.
Sve mi je bilo previše i nisam htjela ni mogla to učiniti.
Sudac je rekao… Imam to na mobitelu.
Rekao je: „Sudovi ne služe za promicanje
kulture žrtve i prava
koja umanjuje osobnu odgovornost i naporan rad
na kojem počiva ova nacija.
Najbolje su lekcije obično one najskuplje.
Na vlastitu štetu,
tužiteljica će naučiti razmišljati.”
Zapravo je mislio: „Srami se, valjda si naučila lekciju.”
Mjesecima poslije rekli su:
„Usput, doznali smo da je pozivatelj zatvorski čuvar na Floridi.”
To je bilo sve što sam znala.
Ako nema pravde, ako policija ništa ne poduzima,
ako tužitelj ništa ne poduzima,
to znači da se nitko ne želi potruditi
i učiniti nešto kako se to ne bi ponovilo.
I upravo se to dogodilo.
To je loš sustav
u kojem većina ljudi ne istjera pravdu
niti je pokuša istjerati.
Svi su razgovarali o suđenju Davidu Stewartu,
ali pravi zločinac nije samo lažni pozivatelj.
On je učinio nešto užasno,
ali i McDonald's je sudionik jer je to dopustio.
Louise je odlučila ići na velikog igrača.
VODITELJICA VIJESTI
Tužit će McDonald's i istjerati pravdu.
Ona se zove Louise Ogborn.
Tvrtka je McDonald's.
Nekoć su bili radnica i poslodavac, sad su optuženik i tužiteljica.
Louise Ogborn samo je htjela
da McDonald's prizna krivnju u ovome.
Htjela je ispriku jer su joj uništili život.
Ovo je možda prvi put
da je sudionik ovih prijevara došao do suda.
Mislim da je Louise bila hrabra.
Sada mora na klupu za svjedoke kako bi to privela kraju.
Louise Ogborn angažirala je odvjetnicu Ann Oldfather
i tužile su McDonald's za 200 milijuna dolara, što je mnogo.
McDonald's ima reflektor krivnje…
ODVJETNICA LOUISE OGBORN
…koji osvjetljava sve druge osim zlatne lukove.
ANN OLDFATHER: UGLEDNA, USPJEŠNA I UPORNA
Ann Oldfather je žestoka odvjetnica.
Vaša presuda može procijeniti štetu
koja je nanesena Louise.
Ovo je bez sumnje bio najveći građanski spor
na sudu u okrugu Bullitt.
Dvjesto milijuna dolara?
MCDONALD'SOV ODVJETNIK
Činjenica što traže toliko
govori o čemu je ovdje riječ.
Molim vas, ustanite.
Ja sam Tom McDonald. Bio sam sudac…
UMIROVLJENI SUDAC
…u Louisvilleu u Kentuckyju 25 godina.
Molim vas, sjednite.
Nisam očekivao da će slučaj dospjeti do suda
jer su činjenice tako bizarne.
Bilo je mnogo toga na kocki.
Imate 18-godišnjakinju
iz malog mjesta
koja napada jednu od najvećih kompanija na svijetu.
Mislim da će
učiniti sve što mogu kako bi ih ostavila na miru.
FOX NEWS U 22 H
Slijedi Fox News u 22 h. Vaš prvi izbor za novosti.
Došlo je do novosti
u slučaju lažnog pretresa do gola
u McDonald'sovom restoranu u Mount Washingtonu.
ZAHUKTAVA SE TUŽBA ZBOG PRETRESA DO GOLA
Privatni detektiv kojeg je angažirao McDonald's
uhićen je jer je glumio policajca
dok je uručivao poziv na sud Louiseinoj prijateljici.
Postoje optužbe da McDonald's zastrašuje svjedoke,
a jedan sudski službenik,
kojeg su angažirali odvjetnici tvrtke, uhićen je.
Pitate se je li strategija McDonald'sa bila osramotiti Louise Ogborn.
Htjeli su njezine bilješke s terapije, gledali su joj Myspace profil.
Htjeli su okriviti sve druge osim sebe.
McDonald's je tvrdio da ima svega nekoliko spisa o prethodnim prijevarama,
ali Oldfather nije u to vjerovala.
POZIVI ZBOG PRETRESA
Istraživala je i ukazala koliko se slučajeva…
9.4.2004. SLUČAJ LOUISE OGBORN
…već dogodilo
i kako je McDonald's godinama znao za tu opasnost.
Louisein slučaj temeljio se
na tome što je McDonald's primio nekoliko takvih poziva,
no kako su to rekli restoranima?
Jesu li učinili dovoljno da upozore svoje radnike?
Njihov je slučaj govorio: „Ne, nisu.”
DOBRO DOŠLI
Prije suđenja,
Oldfather je tražila spise od McDonald'sa o drugim prijevarama.
McDonald's je priznao da su se nagodili u šest slučajeva
sličnih ovome.
Rekli su da znaju samo za njih.
No Ann Oldfather dobila je nalog od suca
u kojem se prijeti kaznama ako McDonald's ne preda sve spise.
Imali smo hitno saslušanje
i naredio sam da McDonald's preda sve spise.
Četrdeset i osam sati prije suđenja
McDonald's joj je dostavio kutije spisa koje nije stigla proučiti.
Odvjetnica Louise Ogborn ima kutije pune dokumenata
koji pokazuju da je McDonald's znao za više od 20 slučajeva pretresa do gola
u restoranima diljem zemlje.
Šesnaest kutija dokumenata
od McDonald'sovih odvjetnika
koje nismo stigli proučiti.
U jednom trenu McDonald's je sugerirao da je Louise uključena u prijevaru
i da samo želi izvući novac od tvrtke.
Idite onamo, gospodine.
McDonald's je doveo domara,
tipa koji je prekinuo poziv i spasio situaciju.
Uzeli su ga kao svjedoka.
Tome, jeste li bili u restoranu tog datuma?
Jesam.
McDonald's se držao zanimljive, uvjerljive pretpostavke
da je Louise Ogborn od prvog dana htjela novac.
Rekla je da će dobiti mnogo novca…
-Louise je to rekla? -Da.
Ann Oldfather uspjela je naći greške u svjedočenju,
ali na kraju krajeva,
ne znate što porota misli.
Kad se Louise javno izjasnila,
to je pokazalo da to više nije zločin bez žrtve.
To bi mogla biti moja kći.
-Želite li pozvati idućeg svjedoka? -Želimo.
Zovemo Louise Ogborn.
Prije suđenja
porota je imala priliku vidjeti stvarnu snimku napada,
i to u cijelosti.
Bila su to brutalna tri sata.
Bilo mi je teško gledati.
U sudnici je vladala potpuna tišina.
Jedino se mogao čuti plač nekih porotnika.
Osim toga sve je bilo tiho.
Što se dogodilo kad ste došli u ured?
Pozvala me unutra.
-I ušli ste? -Jesam.
Što se zatim dogodilo?
Rekla mi je da sam optužena za krađu novca iz gošćine torbice.
Rekla sam da to ne bih nikad učinila.
Da to treba znati.
Kako ste se osjećali zbog toga?
Pada mi na pamet riječ „uništena”.
Louise, imate li kakvih trauma zbog toga?
Sanjala bih da me netko napada, a ne znam reći tko.
Izbjegavala bih spavati.
Ne mogu disati. Osjećam da hiperventiliram.
Počinju me boljeti prsa. Trne mi ruka.
Ne zaboravimo da je Louise žrtva seksualnog napada.
Zar ne suosjećate s njom? Bilo je ponižavajuće.
Četvero radnika vidjelo ju je u najranjivijem trenutku
dok je ondje sjedila gola.
Radim što moram kako bih preživjela.
Nisam znala je li ovo posljednji dan mog života.
Nisam znala hoću li se izvući.
Doživjela je veliku traumu
i nikad neće vratiti svoj stari život.
To će je zauvijek pratiti.
Jeste li mislili reći Donni što vam je radio njezin zaručnik?
Još je bio u prostoriji.
Bojala sam se što bi nam mogao učiniti.
Već me udario, tukao.
Nisam znala što može učiniti
ako se obranim i pokušam pozvati pomoć.
Louise i odvjetnica tvrdile su da je riječ o nezakonitom zatvaranju,
no McDonald's je tvrdio: „To nije istina.
Nitko je fizički nije ograničavao. Mogla je izaći bilo kada.”
Snimka prikazuje da ste bili sami
u uredu gotovo deset minuta.
Jeste li pokušali otvoriti vrata?
-Ne. Mislila sam da ne mogu izaći. -Molim?
Mislila sam da ne mogu izaći.
McDonald'sova sugestija da je trebala izaći iz prostorije
bila je strateška pogreška.
Reći da je djevojka koja je ostala bez odjeće i ključeva od auta
mogla i trebala to zaustaviti
iako odrasli voditelji nisu to učinili.
Kako je McDonald's mogao predvidjeti
da će 9.4.2004. taj tip telefonirati u Mount Washington?
Ako je McDonald's zbilja znao što se događa,
trebao je upozoriti djelatnike.
Došlo je do problema i očito ga nisu prenijeli svima
jer se to stalno ponavljalo.
McDonald's nije preuzeo odgovornost za pretres do gola,
zbog čega je Louise Ogborn podnijela ogromnu tužbu.
A okrivljavanje svih ostalih nastavilo se i u završnoj riječi.
Nije previše očekivati od radnika
da razlikuju ispravno od pogrešnoga i rabe zdrav razum.
McDonald's je nastojao sve prišiti Louise Ogborn i Donni Summers,
a zapravo su oni ti koji nisu upozorili svoje djelatnike.
Ovdje vidite u koliko se restorana…
SLUČAJEVI U MCDONALD'SU
…to događalo i koliko ih je McDonald'sovih.
To je zbilja pogodilo u metu.
Naoružani mišljenjima i uputama,
porotnici odlučuju hoće li odgristi komad financijskog kolača
od najvećeg lanca brze prehrane na svijetu
i dati ga Louise Ogborn, bivšoj radnici restorana u Mount Washingtonu.
Porota se vraća u sudnicu.
Predsjednik porotnika predaje presudu
šerifu i meni.
Ovo će biti najveća presuda
u povijesti okruga Bullitt u Kentuckyju.
„Porota po članku 9. odlučuje u korist Louise Ogborn
i dosuđuje kaznenu odštetu protiv tvrtke McDonald's.”
Ogroman novac stiže nakon još jedne građanske tužbe.
Louise Ogborn radila je u McDonald'su i morala se razgolititi
nakon što je netko nazvao restoran u Mount Washingtonu i glumio policajca.
Louise Ogborn dobila je
više od šest milijuna dolara u tužbi protiv McDonald'sa
i ostalih umiješanih u slučaj.
Louise se zauzela za sebe,
što McDonald's nije učinio u tri i pol godine,
i ova ju je porota podržala.
Jako smo ponosne.
Ne znam što reći. Ne mogu sad razgovarati o tome.
OGBORN DOBILA 6,1 MILIJUN DOLARA
Nije to bila ogromna odšteta kakvu je htio Ogbornin tim,
ali sretni su zbog novca i poruke koju šalje McDonald'su.
Porota je bila u pravu.
Zaslužila je to i mislio sam…
McDonald's je deset godina znao da se to događa i nisu to zaustavili
niti javili nekomu.
Dobili su kaznu od šest milijuna,
možda će razmisliti o novoj obuci.
McDonald's je odgovoran jer nije zaštitio radnike.
U tome je stvar.
Ako su to učinili da zaštite sebe, a ne svoje djelatnike,
onda su zločinac u ovome.
Nevjerojatno je
da je McDonald's znao da se to događa
u njihovim restoranima,
a rješenje bi bilo jednostavno.
Gđa Oldfather… Bio je to njezin glavni argument za porotu.
McDonald's je jednostavno mogao obavijestiti svoje restorane.
Javiti im telefonom.
Postaviti natpis: „Događaju se lažni pozivi.
Ako netko takav nazove, nemojte ništa učiniti, to je prijevara.”
Ali nisu upozorili djelatnike.
Mislite li da je McDonald's htio sve zataškati?
Ne bih to komentirao.
U tom građanskom sporu šokantno je bilo
na koliko se lokacija to događalo.
I koliko je bilo nagodbi za koje se nije znalo.
Nije problem samo McDonald's.
Činilo se da se sve nastoji zataškati.
Ne znamo je li se to događalo ili nije,
ali doimalo se kao da se događalo.
Sve smo osjećale
da se dogodilo samo nama.
ELIZABETH POZIV 26
Kad biste pitali 100 žena, 99 njih
osjećalo bi se odgovornima i glupima.
Mnogo pomaže spoznaja da se to nije dogodilo samo meni.
Ne samo što nisu rješavali problem, obavijestili ljude,
bolje ih obučili ili barem upozorili,
pitanje je jesu li to zataškavali.
Nije bila riječ samo o njima.
Na kraju krajeva, lažni pozivatelj mora platiti za svoja djela.
Ljudi su bili poniženi.
Vjerovali su da je David Stewart povezan
sa slučajevima u restoranima.
Bio povezan ili ne, njegovo se ime povezivalo s njima.
David Stewart vratio se na Floridu
i ondje je ostao do suđenja.
Dok Stewart uživa s obitelji,
pokušavam sve dovesti u red.
Razmišljam: „Ući ćeš posljednji put u sudnicu,
zatim otići izravno u zatvor i sve je gotovo.”
Suđenje počinje u listopadu 2006.
i to je velik događaj za Bullitt.
Novinarske ekipe dolaze iz cijele zemlje
kako bi pratile priču o djevojci
koja je seksualno napastovana u McDonald'su
zbog lažnog poziva.
Tužitelji su slijedili trag telefonske kartice,
navodno korištene u prijevari, do Davida Stewarta,
bivšeg zatvorskog čuvara na Floridi.
Svi su htjeli znati o Davidu Stewartu.
Gdje živi? Je li oženjen? Ima li djece?
Bio je suprug i otac petero djece.
Nisu našli nikoga tko bi rekao
išta loše o njemu.
Ljudi su ga voljeli.
On je telefonirao.
Mislim da mora platiti za to.
Bila sam uzbuđena i htjela da plate za postupke
jer mi je učinjena nepravda i bilo je grozno.
To mi je bio najveći slučaj.
Večer prije suđenja razmišljao sam: „Stigao je taj dan,
nadam se da će sve biti u redu.”
Mislio sam da imam čvrst, solidan slučaj.
Obavio sam posao, imamo sjajan slučaj.
Predali smo ga odvjetnicima na prvostupanjski sud u Mount Washingtonu
i sad je na njima da procesuiraju slučaj.
CENTAR PRAVDE U OKRUGU BULLITT
Romines je ušetao i priredio tipičnu odvjetničku predstavu.
Razmišljam: „Romines može raditi što želi.
Ovo ne može uništiti.” Svi su policajci rekli:
„Imaš najbolji slučaj u zemlji.”
Mnogo se toga činilo nedosljednim
u prikazu koji su policija i tužiteljstvo nastojali pokazati.
Bilo mi je važno da dobijemo presudu
i da bude optužen.
Policija misli da je njihova verzija slučaja točna
i zato se ona plasira u javnost.
Doznali smo u posljednje dvije godine, zbog protesta za društvenu pravdu,
Georgea Floyda, Breonne Taylor i kamera na mobitelima,
da policijska verzija događaja nikad nije ono što se zbilja dogodilo.
Imamo Davida Stewarta koji kupuje telefonsku karticu.
Imamo Davida Stewarta koji ulazi u Walmart onog dana
kad su kupljene kartice za Massachusetts, pritom odjeven u odoru zatvorskog čuvara.
Davida Stewarta identificirao je pomoću tih snimki
upravitelj zatvora u kojem je radio.
Ako to nije dovoljno dokaza za osudu, onda ne znam što jest.
Snimka iz Walmarta bila je glavno iznenađenje
i neoborivi dokaz njegove krivnje.
Je li to mogao biti David Stewart? Naravno.
Ali je li to sigurno David Stewart?
To je sranje. Pogledate ga i vidite da je to Stewart.
To je on. Nema dvojbi. Savršeno se podudara.
Ali čak i uza sve to, ostatak dokaza bio je nedosljedan.
To nije ni blizu dovoljno dokaza za slučaj.
Proučili smo njegov raspored rada.
Svaki put kad smo otkrili poziv,
mogli smo dokazati da nije bio na poslu i mogao je telefonirati.
Bio je upoznat s područjem odakle su upućeni pozivi.
Jedno je bilo blizu, govornica na crpki gdje je dostavljao plin.
Za neke pozive David Stewart imao je alibi
koji nisu mogli osporiti.
Njegova je supruga svjedočila da imaju dogovoren raspored,
i kad ona radi, on mora ići po djecu.
Naša je istraga utvrdila da Stewart nije bio pozivatelj.
Imali smo tipa koji se vozi uokolo, telefonira s jedne govornice,
a zatim s druge.
Rabi telefonske kartice, misli da im se ne može ući u trag.
Bio je u trgovini kad je kartica kupljena.
Gotovo da imamo priznanje.
Ovako smo blizu priznanja.
On kaže: „Hvala Bogu, gotovo je.”
To je sve. Nije rekao više ništa.
Pozvao se na peti amandman. Kraj.
Kad vas policija ispituje duže vrijeme
i vi ne priznajete zločin,
a kad oni napokon završe,
vi kažete „Hvala Bogu, gotovo je”?
To više ima veze s načinom ispitivanja
nego s priznanjem zločina.
Samo razmišljam: „Ako nije David Stewart, tko je onda?”
Imamo činjenice i dokaze.
Dio strategije tužiteljstva
bio je da je David vrhunski manipulator
koji može uvjeriti ljude preko telefona da učine nešto
što inače ne bi.
To ne odgovara Davidu Stewartu i njegovoj osobnosti.
Njegov odvjetnik istaknuo je da je on obiteljski čovjek,
marljiv radnik, brat mu je bio policajac.
Zbilja su odradili dobar posao i objasnili poroti
da David Stewart nije taj tip.
Porota se vratila nakon samo dva sata.
Ne znam što misliti.
Stewart je mogao dobiti deset do 20 godina.
Sudac je pitao jesu li donijeli presudu, rekli su: „Da.”
Nitko nije disao.
Porota smatra da optuženik nije kriv
za poticanje na seksualni napad prvog stupnja.
Dogodio se nevjerojatan kraj nevjerojatne priče s Floride
koja je uključivala silovanje na daljinu.
Kao da me udario kamion. Srce mi je potonulo.
Napravio sam…
Otupio sam! Mislim: „Koji kurac?”
To je bio jedini put u mojoj karijeri
da je presuda bila da nije kriv. Nisam ništa mogao učiniti.
Ljudi su bili zapanjeni. Nema pobjede u slučaju.
Nije bilo dovoljno argumenata i dokaza
da porota povjeruje da je to bio Stewart.
U ovom slučaju nisu imali ništa
što neosporno dokazuje da je David Stewart telefonirao.
Možda sam ga mogao bolje ispitivati.
Možda ga nismo trebali ispitivati,
nadati se da nas neće primijetiti i nadzirati ga.
Mislim da nismo uhitili pogrešnog tipa.
Mislili smo da smo uhitili pravog tipa.
Doveden je na sud, proglašen je nedužnim. Takav je postupak.
Mislim li da je David Stewart nedužan? Da, mislim da jest.
Prema zakonu postoji razlika
između „nije kriv” i „nedužan”, u redu?
Pouzdano znam da nije kriv.
Imali smo najbolji mogući slučaj
kako bismo donijeli pravdu Louise i ostalim žrtvama.
Jesam li uhitio pogrešnog tipa? Ne bih rekao.
Nitko nije bacio te kartice u njegovu sobu.
Neka pitanja još nitko nije postavio.
Znam da moj klijent nije to učinio i porota se složila.
Koliko znam, do danas se
nije više pojavio točno ovakav slučaj.
Teško je povjerovati da je optuženo
samo osam voditelja restorana, a ne pozivatelj.
No bilo je stotine poziva i ljudi su se pitali:
„Što se dogodilo? Zar nisu svi slučajevi istraženi?
Ljudi su se bojali prijaviti?”
Nakon 2004. lažni su pozivi prestali.
Pozivatelj nije kažnjen.
Tkogod je zvao, poremećena je osoba.
Tko je to?
Ta osoba, lažni pozivatelj, zli je seksualni predator,
opasan za društvo.
Pozivi su zasad prestali…
no jesu li prestali zauvijek?
David Stewart proglašen je nedužnim za sve optužbe
Protiv njega nije pokrenuta nova istraga
u vezi s ostalim lažnim pozivima
Odbio je sudjelovati u ovom filmu
Nakon uspješne tužbe Louise Ogborn protiv McDonald'sa,
objavili su sljedeću izjavu:
„McDonald's ne poriče da je loše ono što se dogodilo gđici Ogborn.
No naš je stav u cijelom ovom postupku
da je ona bila žrtva zlonamjerne prijevare koju je izvela
osoba koja ne predstavlja McDonald's.”
Iz McDonald'sa su izjavili da su upozorili osoblje na lažne pozive
prije događaja u Mount Washingtonu.
Rekli su da rade na tome da omoguće radnicima
sigurno radno mjesto gdje se ljudi poštuju
Pozvali smo tvrtku McDonald's da komentira događaje
opisane u emisiji, no nisu nam odgovorili.
Prijevod titlova: Željka Ljubičić Berić